గ్రామానికి తూర్పుగా సుమారు నూరడుగుల ఎత్తున సమతలంగా ఉన్న తిప్పపై బౌద్ధావశేషములు ఉన్నట్టు గుర్తించి పురాతత్వశాఖ వారు మహమ్మద్ హమీద్ ఖురేషీ ఆధ్వర్యంలో 1926 లో త్రవ్వకాలు జరపగా ఒక మహా స్తూపం, దాని చుట్టూ కొన్ని ఉపస్తూపాలు బయల్పడినవి. ఈ తిప్ప మూడు భాగములుగ విభజింపబడింది. అన్నిటికంటె ఎత్తయిన ప్రదేశమందు మహాస్తూపమును, దానికి దక్షిణముగా పెక్కు ఉపస్తూపములును, వీనికి పశ్చిమముగా నాల్గడుగుల దూరమున బౌద్ధ భిక్షువుల ఆవాసములును నిర్మింపబడి ఉన్నాయి.

గ్రామానికి తూర్పుగా సుమారు నూరడుగుల ఎత్తున సమతలంగా ఉన్న తిప్పపై బౌద్ధావశేషములు ఉన్నట్టు గుర్తించి పురాతత్వశాఖ వారు మహమ్మద్ హమీద్ ఖురేషీ ఆధ్వర్యంలో 1926 లో త్రవ్వకాలు జరపగా ఒక మహా స్తూపం, దాని చుట్టూ కొన్ని ఉపస్తూపాలు బయల్పడినవి. ఈ తిప్ప మూడు భాగములుగ విభజింపబడింది. అన్నిటికంటె ఎత్తయిన ప్రదేశమందు మహాస్తూపమును, దానికి దక్షిణముగా పెక్కు ఉపస్తూపములును, వీనికి పశ్చిమముగా నాల్గడుగుల దూరమున బౌద్ధ భిక్షువుల ఆవాసములును నిర్మింపబడి ఉన్నాయి.
మహాస్తూపము అమరావతి స్తూపమువలె శిల్ప ఫలకములతో అలంకరింపబడింది. శిల్పాలన్నీ పాలరాతితో చెక్క బడినవే. స్తూప ప్రతిమలు, బుద్ధుని జాతక కథలు చెక్కిన చలువరాతి శిల్ప ఫలకలములెన్నో ఇక్కడ లభించినవి. శాతవాహనుల శాసనములు, శాతవాహనుల సీసపు నాణెములు, రాతి పూసలు, మధ్యయుగం నాటి ముద్రలు, బంగారు హారము, రజిత పేటికలు కూడా లభించినవి. ఈ స్తూపం యొక్క నిర్మాణ రీతినిబట్టి, శాసన లిపిని బట్టి ఈ స్తూపము క్రీ. శ. 2 శతాబ్దము నాటిదని నిర్ణయించిరి. క్రీ.శ 3వ శతాబ్దం నాటి శాసనం వల్ల ఒక దక్షిణదేశ వాసి మహాస్తూపాన్ని నిర్మించాడనికి తెలుస్తున్నది. ఇక్కడి స్తూపం 55 అడుగుల వ్యాసంతో చక్రాకృతిలో ఉంది. మధ్య చదరపు దిమ్మెను, స్వస్తికను ఇటుకలతో నిర్మించబడినవి.

2006లో ఇక్కడ ఇక్ష్వాకు వంశపు రాజు ఎహువుల చాంతమూలుని బ్రాహ్మీ లిపిలో చెక్కబడిన ప్రాకృత శాసన స్తంభం బయల్పడింది. ఈ అష్టభుజాకారాపు స్తంభం చాంతమూలుని పదవ పాలనా సంవత్సరాన్ని పురస్కరించుకొని క్రీ.శ.275 లో చెక్కించబడింది.

గ్రామ భౌగోళికం
సమీప గ్రామాలు
పారిశుధ్యం
గ్రామ చరిత్ర